Official Journal L 291 , 06/12/1995 P. 0005 - 0006



NARIADENIE KOMISIE (ES) č. 2802/95 zo 4. decembra 1995 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987(1) o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením Komisie (ES) č. 2588/95(2), a najmä na jeho článok 9, keďže aby sa zabezpečilo jednotné uplatnenie kombinovanej nomenklatúry, ktorá je priložená k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže sa nariadením (EHS) č. 2658/87 stanovili všeobecné pravidlá pre výklad kombinovanej nomenklatúry a tieto pravidlá sa tiež uplatňujú na ostatné nomenklatúry, ktoré sú čiastočne alebo úplne založené na kombinovanej nomenklatúre alebo ktoré ku kombinovanej nomenklatúre pridávajú akékoľvek dodatočné delenie a ktoré sa ustanovujú osobitnými ustanoveniami spoločenstva, s ohľadom na uplatnenie colných a iných opatrení týkajúcich sa obchodovania s tovarom; keďže podľa uvedených všeobecných pravidiel tovar opísaný v stĺpci 1 tabuľky priloženej k tomuto nariadeniu sa musia zatriediť podľa príslušných kódov KN uvedených v stĺpci 2 z dôvodov uvedených v stĺpci 3; keďže sa súhlasí s tým, že držiteľ povolenia sa podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992, ktorým sa zakladá Colný kódex spoločenstva(3), môže naďalej dovolávať záväzných colných informácií vydaných colnými orgánmi členských štátov vzhľadom na zatriedenie tovaru v kombinovanej nomenklatúre a ktoré nespĺňajú práva ustanovené týmto nariadením na obdobie troch mesiacov; keďže sekcia colnej a štatistickej nomenklatúry Výboru pre Colný kódex nedodala stanovisko v termíne stanovenom jeho predsedom vzhľadom na výrobky č. 1 v priloženej tabuľke; keďže opatrenia ustanovené v tomto nariadení sú v súlade so stanoviskom sekcie colnej a štatistickej nomenklatúry Výboru pre Colný kódex vzhľadom na výrobky č. 2 v priloženej tabuľke, PRIJALA TOTO NARIADENIE: Článok 1 Tovar opísaný v stĺpci 1 v priloženej tabuľke je teraz zatriedený v rámci kombinovanej nomenklatúry do príslušných kódov KN uvedených v 2. stĺpci uvedenej tabuľky. Článok 2 Záväzné colné informácie vydané colnými orgánmi členských štátov, ktoré nespĺňajú práva ustanovené v tomto nariadení, možno naďalej, na obdobie troch mesiacov, uplatňovať podľa ustanovení v článku 12 ods. 6 nariadenia (EHS) č. 2913/92. Článok 3 Toto nariadenie nadobudne účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 1995 Za Komisiu Karel VAN MIERT člen Komisie PRÍLOHA Opis tovaru Klasifikácia kód KN Dôvody (1) (2) (3) 1.Jantárový sirup určený na úpravu nedostatku železa vo fľašiach s objemom 125 ml. Jeho zloženie (na 100 g) je: - nátrium-feredetát: 4,13 g(1) - sorbitol: 24 g - glycerín: 13 g - kyselina citrónová: 0,1 g - etylalkohol 95o: 0,09 g - príchuť: 0,01 g - propyl-para-hydroxybenzoát: 0,01 g - metyl-para-hydroxybenzoát: 0,08 g - voda: dostatočné množstvo 2202 90 10 Zaradenie je určené ustanoveniami všeobecných pravidiel 1 a 6 na interpretáciu kombinovanej nomenklatúry, poznámky 1a ku kapitole 30 a znením kódov KN 2202, 2202 90 a 2202 90 10. 2. Sladké jablčné alkoholické nápoje vyrobené z muštu, cukrového sirupu, jablčnej príchute a alkoholu, v nádobách s objemom menším ako 2 litre s nasledujúcimi analytickými vlastnosťami: Hustota pri 20 oC: 1,0472 g/cm3 Obsah alkoholu na objem (pyknometer): 19,5 % vol. Sušený extrakt: 190 g/l Obsah cukru (HPLC): - fruktóza: 5,7 % hmotnosti - glukóza: 6,3 % hmotnosti - sacharóza: 5,4 % hmotnosti 2206 00 51 Zaradenie je určené ustanoveniami všeobecných pravidiel 1 a 6 na interpretáciu kombinovanej nomenklatúry, ako aj znením kódov KN 2206 00 a 2206 00 51. Pozri tiež HS vysvetľujúce poznámky k položke 2206 druhý odsek. (1) Nátrium-feredetát je rozpustná železitá zlúčenina kryštalického nátria-etyléndiamíntetraacetátu. 1 Ú. v. ES L 256, 7.9.1987, s. 1. 2 Ú. v. ES L 264, 7.11.1995, s. 4. 3 Ú. v. ES L 302, 19.10.1992, s. 1.